
Panevėžio miesto savivaldybės mero
                             potvarkio Nr. 
priedas 

PANEVĖŽIO LOPŠELIO-DARŽELIO „PURIENA“ NUOSTATAI

I SKYRIUS
BENDROSIOS NUOSTATOS

1. Panevėžio lopšelio-darželio „Puriena“ nuostatai (toliau – Nuostatai) reglamentuoja Panevėžio lopšelio-darželio „Puriena“ (toliau – lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, grupę, pagrindinę paskirtį, mokymo kalbą ir formą, mokymo(si) proceso organizavimo būdus, veiklos teisinį pagrindą, veiklos sritį, rūšis, tikslą, uždavinius, funkcijas, vykdomas švietimo programas, lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, turtą, lėšas, jų naudojimo tvarką ir finansinės veiklos kontrolę, lopšelio-darželio veiklos priežiūrą, reorganizavimo, likvidavimo ar pertvarkymo tvarką.
2. Lopšelio-darželio oficialusis pavadinimas – Panevėžio lopšelis-darželis „Puriena“, trumpasis pavadinimas – lopšelis-darželis „Puriena“. Lopšelis-darželis įregistruotas Juridinių asmenų registre, kodas 190418541.
3. Lopšelis-darželis įsteigtas ir savo veiklą pradėjo 1987 m. rugpjūčio 10 d.
4. Lopšelio-darželio teisinė forma – biudžetinė įstaiga.
5. Lopšelio-darželio priklausomybė – savivaldybės įstaiga.
6. Lopšelio-darželio savininkė – Panevėžio miesto savivaldybė (toliau – Savivaldybė).
7. Lopšelio-darželio savininko teises ir pareigas įgyvendina Savivaldybės meras (toliau – meras), išskyrus tas savininko teises ir pareigas, kurios yra priskirtos išimtinei ir paprastajai Savivaldybės tarybos kompetencijai.
8. Savininko teises ir pareigas įgyvendinančios institucijos kompetencijos:
8.1. Savivaldybės taryba:
8.1.1. tvirtina Nuostatus mero teikimu;
8.1.2. tvirtina lopšelio-darželio metinių ataskaitų rinkinį;
8.1.3. priima sprendimą dėl lopšelio-darželio pertvarkymo, reorganizavimo ar likvidavimo;
8.1.4. priima sprendimą dėl kainų ir tarifų už teikiamas atlygintinas paslaugas nustatymo;
8.2. meras:
8.2.1. priima į pareigas ir atleidžia iš jų ar nušalina nuo pareigų lopšelio-darželio direktorių;
8.2.2. priima sprendimą dėl lopšelio-darželio buveinės pakeitimo;
8.2.3. priima sprendimą dėl lopšelio-darželio filialo steigimo ir jo veiklos nutraukimo;
8.2.4. priima sprendimą dėl likvidatoriaus skyrimo ir atleidimo arba likvidavimo komisijos sudarymo ir jos įgaliojimų nutraukimo; 
8.3. sprendžia kitus Lietuvos Respublikos įstatymuose ir Nuostatuose jos kompetencijai priskirtus klausimus.
	9. Savininko teises ir pareigas įgyvendinančios institucijos sprendimai įforminami raštu.
10. Lopšelio-darželio buveinės adresas: Kniaudiškių g. 57, LT-37134 Panevėžys.
11. Lopšelio-darželio grupė – ikimokyklinio ugdymo mokykla.
12. Lopšelio-darželio pagrindinė paskirtis – ikimokyklinio ugdymo grupės įstaiga lopšelis-darželis, kurio pagrindinė veikla yra vaikų nuo gimimo iki 5 (arba 6) metų ugdymas pagal ikimokyklinio ir (ar) priešmokyklinio ugdymo programas.
13. Lopšelis-darželis vykdo ikimokyklinio ir priešmokyklinio ugdymo, neformaliojo vaikų švietimo programas.
14. Mokymo kalba – lietuvių.
15. Lopšelyje-darželyje ugdymas vykdomas grupinio ir pavienio mokymosi formomis kasdieniu ar nuotoliniu ugdymo proceso organizavimo būdu.
16. Mokymosi pasiekimus įteisinantys dokumentai neišduodami.
17. Lopšelis-darželis yra viešasis juridinis asmuo, turintis antspaudą su Savivaldybės herbu ir savo pavadinimu, atsiskaitomąją ir kitas sąskaitas Lietuvos Respublikoje įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Savivaldybės tarybos sprendimais, mero potvarkiais, kitais teisės aktais ir šiais Nuostatais.

II SKYRIUS
LOPŠELIO-DARŽELIO VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS

18. Lopšelio-darželio veiklos sritis – švietimas, kodas 85.
19. Lopšelio-darželio švietimo veiklos rūšys pagal Ekonominės veiklos rūšių klasifikatorių (EVRK 2.1 red.), patvirtintą Valstybės duomenų agentūros generalinio direktoriaus 2024 m. gruodžio 3 d. įsakymu Nr. DĮ-266 „Dėl Ekonominės veiklos rūšių klasifikatoriaus (EVRK 2.1 red.) patvirtinimo“:
19.1. pagrindinė švietimo veiklos rūšis – ikimokyklinio amžiaus vaikų ugdymas, kodas 85.10.10;
19.2. kitos švietimo veiklos rūšys:
19.2.1. priešmokyklinio amžiaus vaikų ugdymas, kodas 85.10.20;
19.2.2. sportinis ir rekreacinis švietimas, kodas 85.51;
19.2.3. kultūrinis švietimas, kodas 85.52;
19.2.4. kitas niekur kitur nepriskirtas švietimas, kodas 85.59;
19.2.5. švietimui būdingų paslaugų veikla, kodas 85.60;
19.3. kitos ne švietimo veiklos rūšys:
19.3.1. kitų maitinimo paslaugų teikimas, kodas 56.29;
19.3.2. nuosavo arba nuomojamo nekilnojamojo turto nuoma ir eksploatavimas, kodas 68.20;
19.3.3. vaikų dienos priežiūros veikla, kodas 88.91;
19.3.4. kita žmonių sveikatos priežiūros veikla, kodas 86.90;
19.3.5. bibliotekų ir archyvo veikla, kodas 91.01.
20. Lopšelio-darželio veiklos tikslas – padėti vaikui stiprinti emocinį intelektą, fizines galias, ugdytis sveikos gyvensenos įgūdžius, tenkinti prigimtinius, kultūros, taip pat ir etninius, socialinius, pažintinius poreikius, padėti pasirengti sėkmingai mokytis pagal pradinio ugdymo programą. 
21. Lopšelio-darželio veiklos uždaviniai:
21.1. teikti kokybišką, atitinkantį vaiko poreikius ikimokyklinį ir priešmokyklinį ugdymą;
21.2. užtikrinti sveiką ir saugią, užkertančią kelią smurto, prievartos apraiškoms ir žalingiems įpročiams ugdymo(si) aplinką;
21.3. ugdyti vaikų savarankiškumą, iniciatyvumą, kūrybiškumą, atskleisti kiekvieno vaiko polinkius ir gebėjimus, puoselėti individualybę;
21.4. teikti vaikams reikiamą švietimo ir kitą pagalbą.
22. Vykdydamas jam pavestus uždavinius, lopšelis-darželis atlieka šias funkcijas: 
22.1. įgyvendindamas Nuostatų 21.1 papunktyje nurodytą uždavinį, atlieka šias funkcijas:
22.1.1. rengia ikimokyklinio ugdymo programą pagal Lietuvos Respublikos švietimo, mokslo ir sporto ministro patvirtintus Ikimokyklinio ugdymo programų kriterijus ir Ikimokyklinio ugdymo programos gaires, neformaliojo švietimo programas;
22.1.2. vykdo ikimokyklinio ir priešmokyklinio ugdymo programas;
22.1.3. konkretina ir individualizuoja ugdymo(si) turinį, vadovaudamasis Lietuvos Respublikos švietimo, mokslo ir sporto ministro tvirtinamomis Ikimokyklinio ugdymo programos gairėmis, ikimokyklinio ir priešmokyklinio ugdymo bendrosiomis programomis, atsižvelgdamas į vietos ir lopšelio-darželio bendruomenių reikmes, vaikų bei jų tėvų (globėjų, rūpintojų) poreikius ir interesus;
22.1.4. sudaro ugdymo ir kitas sutartis, vykdo jose numatytus įsipareigojimus, užtikrina geros kokybės ugdymą;
22.1.5. vykdo švietimo stebėseną ugdymo kokybei gerinti;
22.1.6. vykdo veiklos kokybės įsivertinimą;
22.2. įgyvendindamas Nuostatų 21.2 papunktyje nurodytą uždavinį, atlieka šias funkcijas:
22.2.1. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;
22.2.2. sudaro sąlygas Visuomenės sveikatos biuro specialistui atlikti vaikų sveikatos priežiūrą;
22.2.3. organizuoja nuotolinį ugdymo procesą arba koreguoja, laikinai stabdo ugdymo procesą esant karantinui, ekstremaliajai situacijai ar įvykiui, keliančiam pavojų vaikų sveikatai ir gyvybei;
22.2.4. kuria ugdymo turinio reikalavimams įgyvendinti reikiamą materialinę bazę ir edukacines erdves;
22.3. įgyvendindamas Nuostatų 21.3 papunktyje nurodytą uždavinį, atlieka šias funkcijas:
22.3.1. sudaro palankias sąlygas ugdyti vaikų tautinį, pilietinį sąmoningumą, puoselėti kultūrinę ir socialinę brandą, tenkinti fizinio aktyvumo, sveikatos stiprinimo, saugumo, saviugdos ir saviraiškos, STEAM inžinerinius ugdymo(si) poreikius, toleranciją kitų nuomonei; 
22.3.2. fiksuoja vaikų ugdymosi pasiekimus, pažangą ir brandumo mokyklai įvertinimą Lietuvos Respublikos švietimo, mokslo ir sporto ministro nustatyta tvarka;
22.3.3. organizuoja tėvų (globėjų, rūpintojų) pageidavimu jų apmokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;
22.4. įgyvendindamas Nuostatų 21.4 papunktyje nurodytą uždavinį, atlieka šias funkcijas:
22.4.1. esant poreikiui teikia informacinę, psichologinę, socialinę pedagoginę, specialiąją pedagoginę, specialiąją pagalbą;
22.4.2. atlieka vaikų, turinčių specialiųjų ugdymosi poreikių (išskyrus poreikius, atsirandančius dėl išskirtinių gabumų), pirminį vertinimą;
22.4.3. analizuoja teikiamos švietimo pagalbos vaikui veiksmingumą, prireikus koreguoja švietimo pagalbos priemonių teikimą;
22.4.4. prireikus rengia kitas vaikų amžių, asmenines jų ypatybes atitinkančias pritaikytas arba individualizuotas ugdymo programas;
22.5. lopšelis-darželis taip pat atlieka šias funkcijas:
22.5.1. viešai skelbia informaciją apie lopšelio-darželio veiklą, vykdomas programas, priėmimo sąlygas, mokamas paslaugas, mokytojų kvalifikaciją, kitą lopšelio-darželio veiklą, bendruomenės tradicijas ir pasiekimus; 
22.5.2. organizuoja vaikų maitinimą lopšelyje-darželyje;
22.5.3. bendradarbiauja su kitomis įstaigomis, kartu organizuoja seminarus, diskusijas, renginius;
22.5.4. sudaro sąlygas darbuotojams tobulinti profesines kompetencijas;
22.5.5. bendradarbiauja su tokiomis pat arba panašaus tipo ir kitomis ugdymo įstaigomis, šalies švietimo įstaigų mokytojais dėl lopšelio-darželio funkcijų įgyvendinimo;
22.5.6. vykdo kitas Lietuvos Respublikos įstatymų ir kitų teisės aktų numatytas funkcijas.

III SKYRIUS
LOPŠELIO-DARŽELIO TEISĖS IR PAREIGOS

23. Lopšelis-darželis, įgyvendindamas jam pavestus tikslą ir uždavinius, atlikdamas jam priskirtas funkcijas, turi teisę:
23.1. parinkti ugdymo metodus ir ugdymo(si) veiklos būdus;
23.2. kurti naujus ugdymo(si) modelius, užtikrinančius kokybišką į vaiką orientuotą ugdymą(si);
23.3. bendradarbiauti su savo veiklai įtakos turinčiais fiziniais ir juridiniais asmenimis;
23.4. inicijuoti ir vykdyti miesto, šalies ir tarptautinius švietimo projektus, dalyvauti juose;
23.5. Lietuvos Respublikos įstatymų nustatyta tvarka stoti ir jungtis į asociacijas, dalyvauti jų veikloje;
23.6. gauti paramą Lietuvos Respublikos labdaros ir paramos įstatymo nustatyta tvarka;
23.7. (pa)rengti rekomendacijas dėl smurto prevencijos lopšelyje-darželyje;
23.8. verstis Nuostatuose leistina ūkine komercine veikla, jeigu tai neprieštarauja įstatymams;
23.9. naudotis kitomis teisės aktų suteiktomis teisėmis.
24. Lopšelio-darželio pareigos – užtikrinti jam pavestų tikslo ir uždavinių įgyvendinimą, priskirtų funkcijų kokybišką atlikimą.

IV SKYRIUS
LOPŠELIO-DARŽELIO VEIKLOS ORGANIZAVIMAS IR VALDYMAS

25. Lopšelio-darželio veikla organizuojama pagal:
25.1. direktoriaus patvirtintą lopšelio-darželio strateginį planą, kuriam yra pritarusios lopšelio-darželio taryba (toliau – Taryba) ir meras ar jo įgaliotas asmuo teisės aktų nustatyta tvarka;
25.2. direktoriaus patvirtintą metinį veiklos planą, kuriam yra pritarusi Taryba;
25.3. direktoriaus patvirtintą ikimokyklinio ugdymo programą, suderintą su Taryba ir kuriai yra pritaręs meras ar jo įgaliotas asmuo teisės aktų nustatyta tvarka;
[bookmark: _Hlk163757843]25.4. direktoriaus patvirtintą priešmokyklinio ugdymo planą.
26. Lopšelio-darželio direktorių viešojo konkurso būdu į pareigas penkeriems metams skiria ir iš jų atleidžia meras Lietuvos Respublikos švietimo įstatymo, Nuostatų ir kitų teisės aktų nustatyta tvarka. Lopšelio-darželio direktoriumi gali būti ne žemesnį kaip magistro kvalifikacinį laipsnį arba prilygintą aukštojo mokslo kvalifikaciją, arba teisės aktų nustatyta tvarka pripažintą kaip lygiavertę užsienyje įgytą kvalifikaciją turintis asmuo, kuris pagal Lietuvos Respublikos švietimo įstatymo 51 straipsnį yra nepriekaištingos reputacijos ir jam atliktas vadovavimo valstybinei ar savivaldybės švietimo įstaigai (išskyrus aukštąją mokyklą) kompetencijų vertinimas švietimo, mokslo ir sporto ministro nustatyta tvarka arba, jeigu jis vienoje švietimo įstaigoje vadovo pareigas ėjo ne mažiau kaip 10 metų ir jam atliktas vadovavimo valstybinei ar savivaldybės švietimo įstaigai (išskyrus aukštąją mokyklą) kompetencijų vertinimui prilygintas vertinimas švietimo, mokslo ir sporto ministro nustatyta tvarka. Konkursas į lopšelio-darželio direktoriaus pareigas organizuojamas ir vykdomas Lietuvos Respublikos švietimo, mokslo ir sporto ministro nustatyta tvarka. Pasibaigus lopšelio-darželio direktoriaus pirmajai penkerių metų kadencijai, jis skiriamas be konkurso antrajai penkerių metų kadencijai, jeigu jo metų veikla kiekvienais metais buvo vertinama kaip viršijanti lūkesčius arba atitinkanti lūkesčius (iki 2023 m. gruodžio 31 d. – labai gerai arba gerai) ir jis sutinka eiti pareigas. Pasibaigus lopšelio-darželio direktoriaus kadencijai, jam sutikus, jo įgaliojimai pratęsiami iki kol įvyks viešas konkursas lopšelio-darželio direktoriaus pareigoms eiti ir bus paskirtas lopšelio-darželio direktorius. Švietimo įstaigos direktorius, baigęs penkerių metų kadenciją, turi teisę dalyvauti tos pačios švietimo įstaigos viešame konkurse direktoriaus pareigoms eiti. Sprendimas dėl lopšelio-darželio direktoriaus skyrimo į pareigas, jo atleidimo arba atšaukimo iš pareigų įforminamas mero potvarkiu. Lopšelio-darželio direktorius, nepasibaigus jo kadencijai, gali būti atšaukiamas iš pareigų tik dėl šių priežasčių:
26.1.  asmuo prarado nepriekaištingą reputaciją;
[bookmark: part_be4eb3dfff2a4c81ba20f81ba8d1570b]26.2.  paaiškėja, kad dalyvaudamas viešame konkurse lopšelio-darželio direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į lopšelio-darželio direktoriaus pareigas.
27. Lopšelio-darželio direktoriaus atšaukimo tvarka:
[bookmark: part_c1b0004219b44772a19035f15ad58fd2]27.1. lopšelio-darželio direktorius atšaukiamas merui priėmus sprendimą (išleidus potvarkį) atšaukti direktorių Nuostatuose, Lietuvos Respublikos švietimo įstatyme ir kituose teisės aktuose nustatyta tvarka;
[bookmark: part_9be7712c5dee4973adf705676bcc8b46]27.2. lopšelio-darželio direktorius apie galimą jo atšaukimą rašytiniu mero pranešimu informuojamas ne vėliau kaip likus septynioms darbo dienoms iki planuojamo atšaukimo. Pranešime nurodoma atšaukimo priežastis (priežastys) ir direktoriaus teisė ne vėliau kaip per penkias darbo dienas pateikti savo argumentuotus paaiškinimus;
[bookmark: part_41c2a9c6e9cb4b1c815ebd02dda4a09c]27.3. priėmus sprendimą atšaukti lopšelio-darželio direktorių iš pareigų, su juo sudaryta darbo sutartis nutraukiama.
28. Lopšelio-darželio direktorius:
28.1. atstovauja lopšeliui-darželiui kitose institucijose;
28.2. bendradarbiauja su vaikų tėvais (globėjais, rūpintojais), pagalbą mokiniui, mokytojui ir lopšeliui-darželiui teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
28.3. dalį savo funkcijų teisės aktų nustatyta tvarka gali pavesti atlikti administracijos ar kitiems darbuotojams;
28.4. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
[bookmark: _Hlk163041842]28.5. įgyvendina personalo valdymo priemones, sudaro galimybes ir skatina darbuotojus, užtikrina jų profesinį tobulėjimą ir Pedagogų etikos kodekso normų laikymąsi;
28.6. imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta, seksualinis ar kitokio pobūdžio išnaudojimas, ir apie tai informuoja suinteresuotas institucijas;
28.7. inicijuoja ir vadovauja lopšelio-darželio ugdymo programų rengimui, jų įgyvendinimui, rekomendacijų dėl smurto prevencijos įgyvendinimo lopšelyje-darželyje priemonių įgyvendinimui, jas tvirtina, vadovauja jų įgyvendinimui;
28.8. inicijuoja lopšelio-darželio savivaldos institucijų sudarymą ir skatina jų veiklą;
28.9. kartu su Taryba sprendžia lopšeliui-darželiui svarbius palankios ugdymui aplinkos kūrimo klausimus;
28.10. kasmet teikia lopšelio-darželio bendruomenei ir Tarybai svarstyti bei viešai paskelbia savo metų veiklos ataskaitą;
28.11. leidžia įsakymus, kontroliuoja jų vykdymą, užtikrina, kad būtų laikomasi Lietuvos Respublikos įstatymų, kitų teisės aktų ir šių Nuostatų;
28.12. Lietuvos Respublikos teisės aktų nustatyta tvarka valdo, naudoja lopšelio-darželio turtą, lėšas ir jais disponuoja, analizuoja išteklių būklę, rūpinasi intelektiniais, materialiniais, finansiniais, informaciniais ištekliais, užtikrina jų optimalų valdymą ir naudojimą;
28.13. nustato lopšelio-darželio struktūrą, darbuotojų pareigybių sąrašą;
[bookmark: _Hlk163041929]28.14. organizuoja finansinę apskaitą pagal Lietuvos Respublikos finansinės apskaitos įstatymą;
28.15. organizuoja lopšelio-darželio dokumentų saugojimą ir valdymą teisės aktų nustatyta tvarka;
28.16. organizuoja lopšelio-darželio veiklos kokybės įsivertinimą ir stebėseną;
28.17. organizuoja švietimo įstaigos veiklą įgyvendindamas strateginį švietimo įstaigos valdymą ir vadovauja rengiant lopšelio-darželio strateginį ir metinį planus, užtikrina jų įgyvendinimą; 
28.18. priima vaikus į lopšelį-darželį Savivaldybės tarybos nustatyta tvarka, komplektuoja ir formuoja vaikų grupes, sudaro ugdymo sutartis teisės aktų nustatyta tvarka;
28.19. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas tobulinti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją Lietuvos Respublikos švietimo, mokslo ir sporto ministro nustatyta tvarka;
28.20. sudaro lopšelio-darželio vardu sutartis dėl lopšelio-darželio funkcijų atlikimo;
28.21. sudaro vaikams ir darbuotojams saugias ir sveikatai nekenksmingas darbo sąlygas visais su ugdymu ir darbu susijusiais aspektais;
28.22. suderinęs su Taryba, tvirtina lopšelio-darželio darbo tvarkos taisykles, kitus lopšelio-darželio veiklą reglamentuojančius dokumentus; 
28.23. užtikrina racionalų ir taupų lėšų bei turto naudojimą, veiksmingą lopšelio-darželio vidaus kontrolės sistemos sukūrimą, jos veikimą ir tobulinimą;
28.24. užtikrina, kad lopšelio-darželio veikloje būtų laikomasi Lietuvos Respublikos švietimo įstatymo, Lietuvos Respublikos biudžetinių įstaigų įstatymo, Lietuvos Respublikos vaiko minimalios ir vidutinės priežiūros įstatymo, kituose teisės aktuose ir pareigybės aprašyme nustatytų funkcijų;
28.25. vadovaudamasis įstatymais ir kitais teisės aktais, lopšelio-darželio darbo tvarkos taisyklėmis nustato mokytojų, kitų ugdymo procese dalyvaujančių asmenų, aptarnaujančio personalo teises, pareigas ir atsakomybę;
28.26. vadovaudamasis Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo darbuotojus, sudaro darbo ir kitas sutartis, nustato darbuotojų darbo apmokėjimo sistemą, jeigu nėra sudaryta kolektyvinė sutartis.
29. Lopšelio-darželio direktorius atsako už Lietuvos Respublikos įstatymų ir kitų teisės aktų laikymąsi lopšelyje-darželyje, demokratinį lopšelio-darželio valdymą, bendruomenės narių informavimą, tinkamą funkcijų atlikimą, nustatytų tikslų ir uždavinių įgyvendinimą, lopšelio-darželio veiklos rezultatus ir finansinę veiklą, teisės aktuose nurodytos informacijos apie lopšelio-darželio veiklą skelbimą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką, veiksmingą vaiko minimalios priežiūros priemonių įgyvendinimą.
30. Lopšelio-darželio direktorius pavaldus merui, atskaitingas lopšelio-darželio bendruomenei, Tarybai, merui, Savivaldybės tarybai.
31. Lopšelyje-darželyje veikia Vaiko gerovės komisija, kuri organizuoja ir koordinuoja švietimo programų pritaikymą ugdytiniams, turintiems specialiųjų ugdymosi poreikių, švietimo pagalbos teikimą ir atlieka kitas su vaiko gerove susijusias funkcijas. Vaiko gerovės komisijos sudarymo ir darbo organizavimo tvarką nustato Lietuvos Respublikos švietimo, mokslo ir sporto ministras.
32. Lopšelio-darželio metodinei veiklai organizuoti sudaroma metodinė grupė. Metodinę grupę sudaro trys mokytojai, vienas švietimo pagalbos specialistas ir meninio ugdymo mokytojas. Metodinės grupės narius renka Mokytojų taryba. Metodinė grupė planuoja ugdymo turinį, aptaria ugdytinių ugdymosi poreikius ir susitaria dėl ugdomosios veiklos metodų, būdų, formų; atrenka, integruoja, derina ugdymo turinį; susitaria dėl ugdymo planų rengimo principų ir tvarkos; aptaria ugdymo priemones ir jų naudojimą; susitaria dėl ugdytinių pasiekimų ir pažangos vertinimo būdų; inicijuoja programų, projektų kūrimą ir įgyvendinimą; atlieka tiriamąją ir analitinę veiklą; konsultuojasi tarpusavyje su švietimo pagalbos specialistais dėl specialiųjų poreikių turinčių vaikų ugdymo, pedagoginių problemų sprendimo būdų ir darbo metodikos; dalyvauja vertinant vaikų pasiekimus ir pažangą; dalijasi gerąja patirtimi, aptaria kvalifikacijos tobulinimo poreikius, juos derina su lopšelio-darželio veiklos tikslais; teikia siūlymus Mokytojų tarybai dėl ugdymo turinio formavimo ir ugdymo organizavimo; bendradarbiauja su kitų lopšelių-darželių metodinėmis grupėmis.
33. Metodinei grupei vadovauja grupės narių išrinktas vadovas. Metodinės grupės veiklą koordinuoja direktoriaus pavaduotojas ugdymui.
34. Ugdymo turinio formavimo ir ugdymo proceso organizavimo klausimais lopšelio-darželio direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

V SKYRIUS
LOPŠELIO-DARŽELIO SAVIVALDA

35. Lopšelyje-darželyje veikia šios savivaldos institucijos: Taryba, mokytojų taryba ir tėvų taryba.
36. Taryba yra aukščiausioji lopšelio-darželio savivaldos institucija. Ji sudaroma iš trijų mokytojų, trijų lopšelyje-darželyje nedirbančių vaikų tėvų (globėjų, rūpintojų) ir vieno vietos bendruomenės atstovo.
37. Tarybos nariu gali būti asmuo, turintis žinių ir gebėjimų, padedančių siekti švietimo įstaigos strateginių tikslų ir įgyvendinti švietimo įstaigos misiją. Tarybos nariu negali būti lopšelio-darželio direktorius, valstybės politikai, politinio (asmeninio) pasitikėjimo valstybės tarnautojai.
38. Tėvus (globėjus, rūpintojus) į Tarybą atviru balsavimu renka visuotinis tėvų (globėjų, rūpintojų) susirinkimas, mokytojus – mokytojų taryba, vietos bendruomenės atstovą deleguoja vietos bendruomenė. Vietos bendruomenei Taryboje atstovauja vietos bendruomeninės organizacijos įstatuose nustatyta tvarka deleguotas atstovas, kuris yra savivaldybės gyvenamosios vietovės, kurioje veikia vietos bendruomenė, gyventojas.
39. Taryba renkama trejiems metams Nuostatuose nustatyta tvarka. Tas pats asmuo Tarybos nariu gali būti dvi kadencijas iš eilės.
40. Tarybai vadovauja pirmininkas, išrinktas atviru balsavimu pirmame išrinktos Tarybos posėdyje.
41. Tarybos veikla planuojama, posėdžiai protokoluojami. Tarybos posėdžius inicijuoja Tarybos pirmininkas ne rečiau kaip du kartus per metus. Prireikus gali būti kviečiamas neeilinis Tarybos posėdis.
42. Posėdis yra teisėtas, jei jame dalyvauja ne mažiau kaip du trečdaliai Tarybos narių. Nutarimai priimami dalyvaujančių narių balsų dauguma. Jei posėdyje balsai pasiskirsto po lygiai, Tarybos pirmininko balsas yra lemiamas. 
43. Tarybos posėdžiuose kviestinių narių teisėmis gali dalyvauti lopšelio-darželio direktorius ir (ar) kiti su svarstomu klausimu susiję asmenys.
44. Taryba:
44.1. teikia siūlymus dėl lopšelio-darželio strateginių tikslų, uždavinių ir jų įgyvendinimo priemonių;
44.2. pritaria lopšelio-darželio strateginiam ir metiniam veiklos planams, nuostatų projektui, darbo tvarkos taisyklėms, kitiems lopšelio-darželio veiklą reglamentuojantiems dokumentams, teikiamiems lopšelio-darželio direktoriaus;
44.3. teikia lopšelio-darželio direktoriui siūlymus dėl Nuostatų pakeitimo ar papildymo, lopšelio-darželio vidaus struktūros tobulinimo;
44.4. svarsto lopšelio-darželio lėšų naudojimo klausimus;
44.5. kiekvienais metais vertina lopšelio-darželio direktoriaus metų veiklos ataskaitą, priima sprendimą dėl lopšelio-darželio direktoriaus metų veiklos įvertinimo ir jį pateikia merui ar jo įgaliotam asmeniui;
44.6. sprendžia lopšeliui-darželiui svarbius palankios ugdymui aplinkos kūrimo klausimus, teikia lopšelio-darželio direktoriui ar Savivaldybės tarybai siūlymus dėl lopšelio-darželio materialinio aprūpinimo;
44.7. svarsto lopšelio-darželio bendruomenės narių iniciatyvas ir teikia lopšelio-darželio direktoriui siūlymus dėl jų įgyvendinimo;
44.8. teikia siūlymus dėl lopšelio-darželio veiklos tobulinimo, saugių ugdymo(si) ir darbo sąlygų sudarymo, talkina formuojant lopšelio-darželio materialinius, finansinius ir intelektinius išteklius;
44.9. inicijuoja šeimos ir lopšelio-darželio bendradarbiavimą, nagrinėja psichologinį mikroklimatą, demokratinių santykių formavimąsi, aptaria iškilusių konfliktų situacijas, ieško būdų pozityviai jas spręsti;
44.10. skiria atstovus į mokytojų ir pagalbos mokiniui specialistų atestacijos komisiją;
44.11. pasirenka veiklos įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;
44.12. svarsto kitus teisės aktuose nustatytus ar lopšelio-darželio direktoriaus teikiamus klausimus.
45. Tarybos nutarimai yra teisėti, jei jie neprieštarauja teisės aktams.
46. Taryba už savo veiklą vieną kartą per metus atsiskaito ją rinkusiems lopšelio-darželio bendruomenės nariams.
47. Pasibaigus Tarybos kadencijai ar nutrūkus Tarybos nario įgaliojimams pirma laiko, lopšelio-darželio direktorius organizuoja rinkimus Nuostatuose nustatyta tvarka.
48. Mokytojų taryba – savivaldos institucija, susidedanti iš rinkimais išrinktų mokytojų, atstovaujanti mokytojų interesams ir sprendžianti mokytojams aktualias problemas. 
49. Mokytojų tarybą sudaro 5 lopšelio-darželio dirbantys mokytojai, kuriuos visuotinio susirinkimo metu atviru balsavimu išrenka lopšelyje-darželyje dirbantys mokytojai. Nutrūkus mokytojų tarybos nario įgaliojimams pirma laiko, į jo vietą visuotinio susirinkimo metu atviru balsavimu išrenkamas naujas lopšelyje-darželyje dirbantis mokytojas. Mokytojų tarybos veikla organizuojama pagal mokytojų tarybos patvirtintus mokytojų tarybos nuostatus. 
50. Mokytojų taryba renkama trims metams. Mokytojų tarybos narių kadencija neribojama.
51. Mokytojų tarybai vadovauja pirmininkas, išrinktas atviru balsavimu pirmame naujos sudėties mokytojų tarybos posėdyje. Tas pats asmuo mokytojų tarybos pirmininku gali būti dvi kadencijas iš eilės. Nutrūkus mokytojų tarybos pirmininko įgaliojimams pirma laiko, į jo vietą atviru balsavimu mokytojų tarybos posėdyje išrenkamas naujas mokytojų tarybos pirmininkas.
52. Mokytojų tarybos veikla planuojama, posėdžiai protokoluojami. Mokytojų tarybos posėdžius inicijuoja mokytojų tarybos pirmininkas ne rečiau kaip 3 kartus per mokslo metus. Jis apie posėdžio laiką ir svarstyti parengtus klausimus informuoja narius ne vėliau kaip prieš 5 darbo dienas iki posėdžio pradžios. 
53. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvaujančiųjų balsų dauguma. Jei posėdyje balsai pasiskirsto po lygiai, mokytojų tarybos pirmininko balsas yra lemiamas. 
54. Lopšelio-darželio direktorius, kiti su svarstomu klausimu susiję asmenys mokytojų tarybos posėdžiuose gali dalyvauti kviestinių narių teisėmis.
55. Mokytojų taryba:
55.1. teikia siūlymus dėl lopšelio-darželio strateginių tikslų, uždavinių ir jų įgyvendinimo priemonių;
55.2. teikia siūlymus dėl lopšelio-darželio strateginio ir metinio veiklos planų, lopšelio-darželio ugdymo programų parengimo ir jų įgyvendinimo;
55.3. analizuoja mokytojų bendrųjų ir dalykinių kompetencijų tobulinimo poreikį ir teikia siūlymus dėl jų tobulinimo organizavimo ir veiksmingo tam skirtų lėšų panaudojimo;
55.4. renka ir deleguoja mokytojų atstovus į atestacijos komisiją;
55.5. priima konkrečius lopšelio-darželio ugdymo turiniui įgyvendinti aktualius susitarimus;
55.6. inicijuoja inovacijų diegimą lopšelyje-darželyje, gerosios patirties sklaidą;
55.7. teikia siūlymus dėl pedagoginių darbuotojų skatinimo;
55.8. svarsto lopšelio-darželio direktoriaus ir mokytojų grupių teikiamus klausimus;
55.9. deleguoja atstovus į Tarybą, mokytojų ir pagalbos mokiniui specialistų atestacijos komisiją;
55.10. vykdo kitas funkcijas, numatytas mokytojų tarybos nuostatuose, patvirtintuose lopšelio-darželio direktoriaus įsakymu.
56. Mokytojų taryba už savo veiklą vieną kartą per metus atsiskaito mokytojų, švietimo pagalbos specialistų ir kitų ugdymo procese dalyvaujančių asmenų susirinkime.
57. Mokytojų tarybos nutarimai yra teisėti, jei jie neprieštarauja teisės aktams.
58. Tėvų taryba – savivaldos institucija, susidedanti iš rinkimais išrinktų tėvų (globėjų, rūpintojų), atstovaujanti tėvų (globėjų, rūpintojų) interesams ir sprendžianti tėvams (globėjams, rūpintojams) aktualias problemas. Tėvų tarybą sudaro vaikų grupių tėvų komitetų atstovai. Kiekviena grupė deleguoja po 1 (vieną) grupės tėvų (globėjų, rūpintojų) susirinkimo metu atviru balsavimu išrinktą komiteto atstovą. 
59. Tėvų tarybos kadencija – vieneri metai. Tas pats asmuo tėvų tarybos nariu gali būti dvi kadencijas iš eilės. Nutrūkus tėvų tarybos nario įgaliojimams pirma laiko, į jo vietą deleguojamas kitas grupės tėvų (globėjų, rūpintojų) susirinkimo metu atviru balsavimu išrinktas komiteto atstovas.
[bookmark: _Hlk212196009]60. Tėvų tarybai vadovauja pirmajame naujos sudėties tėvų tarybos susirinkime atviru balsavimu išrinktas tėvų tarybos pirmininkas. 
61. Tas pats asmuo tėvų tarybos pirmininku gali būti dvi kadencijas iš eilės. Nutrūkus tėvų tarybos pirmininko įgaliojimams pirma laiko, į jo vietą atviru balsavimu tėvų tarybos susirinkime išrenkamas naujas tėvų tarybos pirmininkas. 
62. Tėvų tarybos pirmininkas per metus inicijuoja ne mažiau kaip du tėvų tarybos susirinkimus, susirinkimai gali būti protokoluojami.
63. Susirinkimas yra teisėtas, jei jame dalyvauja ne mažiau kaip du trečdaliai tėvų tarybos narių. Nutarimai priimami susirinkime dalyvaujančiųjų balsų dauguma. Jei susirinkime balsai pasiskirsto po lygiai, tėvų tarybos pirmininko balsas yra lemiamas.

VI SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA

64. Darbuotojai į darbą lopšelyje-darželyje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
65. Lopšelio-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
66. Lopšelyje-darželyje dirbantys mokytojai ir kiti pedagoginiai darbuotojai atestuojasi, kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.
67. Lopšelio-darželio direktoriaus, jo pavaduotojo ugdymui veikla vertinama Lietuvos Respublikos švietimo, mokslo ir sporto ministro nustatyta tvarka.

VII SKYRIUS
LOPŠELIO-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR VEIKLOS PRIEŽIŪRA

68. Lopšelis-darželis valdo patikėjimo teise perduotą Savivaldybės turtą, naudoja ir disponuoja juo Lietuvos Respublikos įstatymų, Savivaldybės tarybos sprendimų ir kitų teisės aktų nustatyta tvarka.
69. Lopšelio-darželio lėšos:
69.1. valstybės biudžeto specialiųjų tikslinių dotacijų Savivaldybės biudžetui skirtos lėšos ir Savivaldybės biudžeto lėšos, skiriamos pagal patvirtintas sąmatas;
69.2. pajamos, gautos už teikiamas mokamas paslaugas;
69.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
69.4. kitos teisėtu būdu įgytos lėšos.
70. Lėšos naudojamos teisės aktų nustatyta tvarka.
71. Lopšelis-darželis yra asignavimų valdytojas. Lopšelio-darželio finansinę apskaitą centralizuotai tvarko ir finansines operacijas vykdo savininko įsteigtas juridinis asmuo.
72. Lopšelio-darželio išorės finansinį ir veiklos auditą teisės aktų nustatyta tvarka atlieka Lietuvos Respublikos valstybės kontrolė ir Savivaldybės kontrolės ir vidaus audito tarnyba.
73. Lopšelio-darželio veiklos priežiūrą atlieka meras teisės aktų nustatyta tvarka, prireikus pasitelkia išorinius vertintojus. Valstybinę veiklos priežiūrą atlieka Lietuvos Respublikos švietimo, mokslo ir sporto ministerija.
74. Lopšelio-darželio vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu, kitais vidaus auditą reglamentuojančiais teisės aktais. Lopšelio-darželio vidaus auditą vykdo Savivaldybės administracijos Centralizuoto vidaus audito tarnyba.

VIII SKYRIUS
BAIGIAMOSIOS NUOSTATOS

75. Lopšelis-darželis turi interneto svetainę www.ldpuriena.puslapiai.lt. Interneto svetainėje skelbiama informacija apie lopšelyje-darželyje vykdomas švietimo programas, priėmimo sąlygas, mokamas paslaugas, mokytojų kvalifikaciją, svarbiausius lopšelio-darželio pasiekimus ir tradicijas, kita informacija, kurią, vadovaujantis teisės aktais, reikia skelbti viešai.
76. Nuostatai keičiami ir papildomi Savivaldybės tarybos, mero, lopšelio-darželio direktoriaus ar Tarybos iniciatyva.
77. Nuostatus, jų pakeitimus tvirtina Savivaldybės taryba mero teikimu.
78. Lopšelis-darželis registruojamas teisės aktų nustatyta tvarka.
79. Lopšelio-darželio struktūros pertvarka vykdoma, lopšelis-darželis reorganizuojamas, pertvarkomas ar likviduojamas teisės aktų nustatyta tvarka.

_____________________________




